
[bookmark: TextBodyBegin]Европейският парламент,
–	като взе предвид Договора за функционирането на Европейския съюз, и по-специално членове 4, 16, 26, 81, 114 и 118 от него,
–	като взе предвид Бернската конвенция от 1886 г. за закрила на литературните и художествени произведения,
–	като взе предвид Ницската спогодба относно международната класификация на стоките и услугите за регистрация на марки, изменена на 28 септември 1979 г. и актуализирана в дванадесетото си издание (12-2023),
–	като взе предвид Договора на Световната организация за интелектуална собственост (СОИС) за авторското право от 1996 г. и Договора на СОИС за изпълненията и звукозаписите от 1996 г.,
–	като взе предвид Директива 96/9/ЕО на Европейския парламент и на Съвета от 11 март 1996 г. за правна закрила на базите данни[footnoteRef:1], [1:  	OВ L 77, 27.3.1996 г., стp. 20.] 

–	като взе предвид Директива 2005/29/EО на Европейския парламент и на Съвета от 11 май 2005 г. относно нелоялни търговски практики от страна на търговци към потребители на вътрешния пазар и изменение на Директива 84/450/EИО на Съвета, Директиви 97/7/EО, 98/27/EО и 2002/65/EО на Европейския парламент и на Съвета, и Регламент (EО) № 2006/2004 на Европейския парламент и на Съвета („Директива за нелоялни търговски практики“)[footnoteRef:2], [2:  	ОВ L 149, 11.6.2005 г., стр. 22.] 

–	като взе предвид Регламент (ЕО) № 864/2007 на Европейския парламент и на Съвета от 11 юли 2007 година относно приложимото право към извъндоговорни задължения (Рим II)[footnoteRef:3], [3:  	OВ L 199, 31.7.2007 г., стр. 40.] 

–	като взе предвид Регламент (ЕО) № 593/2008 на Европейския парламент и на Съвета от 17 юни 2008 г. относно приложимото право към договорни задължения (Рим I)[footnoteRef:4], [4:  	OВ L 177, 4.7.2008 г., стр. 6.] 

–	като взе предвид Директива 2009/24/ЕО на Европейския парламент и на Съвета от 23 април 2009 г. относно правната закрила на компютърните програми[footnoteRef:5], [5:  	ОВ L 111, 5.5.2009 г., стр. 16.] 

–	като взе предвид Регламент (ЕС) № 1215/2012 на Европейския парламент и на Съвета от 12 декември 2012 г. относно компетентността, признаването и изпълнението на съдебни решения по граждански и търговски дела[footnoteRef:6] (преработеният Регламент „Брюксел I“), [6:  	ОВ L 351, 20.12.2012 г., стр. 1.] 

–	като взе предвид Регламент (ЕС) № 910/2014 на Европейския парламент и на Съвета от 23 юли 2014 г. относно електронната идентификация и удостоверителните услуги при електронни трансакции на вътрешния пазар и за отмяна на Директива 1999/93/ЕО[footnoteRef:7], [7:  	ОВ L 257, 28.8.2014 г., стр. 73.] 

–	като взе предвид Директива (ЕС) 2016/943 на Европейския парламент и на Съвета от 8 юни 2016 г. относно защитата на неразкрити ноу-хау и търговска информация (търговски тайни) срещу тяхното незаконно придобиване, използване и разкриване[footnoteRef:8], [8:  	ОВ L 157, 15.6.2016 г., стр. 1.] 

–	като взе предвид Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО[footnoteRef:9], [9:  	ОВ L 119, 4.5.2016 г., стр. 1.] 

–	като взе предвид Директива (ЕС) 2016/680 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни от компетентните органи за целите на предотвратяването, разследването, разкриването или наказателното преследване на престъпления или изпълнението на наказания и относно свободното движение на такива данни[footnoteRef:10], [10:  	ОВ L 119, 4.5.2016 г., стр. 89.] 

–	като взе предвид Директива (ЕС) 2016/2102 на Европейския парламент и на Съвета от 26 октомври 2016 г. относно достъпността на уебсайтовете и мобилните приложения на организациите от обществения сектор[footnoteRef:11], [11:  	ОВ L 327, 2.12.2016 г., стр. 1.] 

–	като взе предвид Регламент (ЕС) 2017/1001 на Европейския парламент и на Съвета от 14 юни 2017 г. относно марката на Европейския съюз[footnoteRef:12], [12:  	ОВ L 154, 16.6.2017 г., стр. 1.] 

–	като взе предвид Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО[footnoteRef:13], [13:  	ОВ L 295, 21.11.2018 г., стр. 39.] 

–	като взе предвид Регламент (ЕС) 2018/1807 на Европейския парламент и на Съвета от 14 ноември 2018 г. относно рамка за свободното движение на нелични данни в Европейския съюз[footnoteRef:14], [14:  	ОВ L 303, 28.11.2018 г., стр. 59.] 

–	като взе предвид Директива (ЕС) 2019/790 на Европейския парламент и на Съвета от 17 април 2019 г. относно авторското право и сродните му права в цифровия единен пазар и за изменение на директиви 96/9/ЕО и 2001/29/ЕО[footnoteRef:15] („Директива относно авторското право“), [15:  	ОВ L 130, 17.5.2019 г., стр. 92.] 

–	като взе предвид Директива (ЕС) 2019/882 на Европейския парламент и на Съвета от 17 април 2019 г. за изискванията за достъпност на продукти и услуги[footnoteRef:16], [16:  	ОВ L 151, 7.6.2019 г., стр. 70.] 

–	като взе предвид Директива (ЕС) 2019/1024 на Европейския парламент и на Съвета от 20 юни 2019 година относно отворените данни и повторното използване на информацията от обществения сектор[footnoteRef:17], [17:  	ОВ L 172, 26.6.2019 г., стр. 56.] 

–	като взе предвид Регламент (ЕС) 2019/1150 на Европейския парламент и на Съвета от 20 юни 2019 г. за насърчаване на справедливост и прозрачност за бизнес ползвателите на посреднически онлайн услуги[footnoteRef:18]; [18:  	ОВ L 186, 11.7.2019 г., стр. 57.] 

–	като взе предвид предложението за регламент на Европейския парламент и на Съвета за определяне на хармонизирани правила относно изкуствения интелект (Законодателен акт за изкуствения интелект) и за изменение на някои законодателни актове на Съюза (COM(2021)0206),
–	като взе предвид предложението за регламент на Европейския парламент и на Съвета за изменение на Регламент (ЕС) № 910/2014 по отношение на създаването на рамка за европейска цифрова самоличност (COM(2021)0281),
–	като взе предвид предложението за регламент на Европейския парламент и на Съвета относно хармонизирани правила за справедлив достъп до данни и тяхното използване (Законодателен акт за данните) (COM(2022)0068),
–	като взе предвид предложението за Директива на Европейския парламент и на Съвета относно отговорността за дефектни продукти, (COM(2022)0495),
–	като взе предвид предложението за директива на Европейския парламент и на Съвета за адаптиране на правилата за извъндоговорна гражданска отговорност към изкуствения интелект (Директива относно отговорността във връзка с ИИ) (COM(2022)0496),
–	като взе предвид Регламент (ЕС) 2022/868 на Европейския парламент и на Съвета от 30 май 2022 г. относно европейска рамка за управление на данните и за изменение на Регламент (ЕС) 2018/1724 (Акт за управление на данните)[footnoteRef:19], [19:  	ОВ L 152, 3.6.2022 г., стр. 1.] 

–	като взе предвид Регламент (EС) 2022/1925 на Европейския парламент и на Съвета от 14 септември 2022 г. за достъпни и справедливи пазари в цифровия сектор и за изменение на директиви (EС) 2019/1937 и (ЕС) 2020/1828 (Акт за цифровите пазари)[footnoteRef:20], [20:  	ОВ L 265, 12.10.2022 г., стр. 1.] 

–	като взе предвид Регламент (ЕС) 2022/2065 на Европейския парламент и на Съвета от 19 октомври 2022 г. относно единния пазар на цифрови услуги и за изменение на Директива 2000/31/ЕО (Акт за цифровите услуги)[footnoteRef:21], [21:  	ОВ L 277, 27.10.2022 г., стр. 1.] 

–	като взе предвид Регламент (ЕС) 2023/988 на Европейския парламент и на Съвета от 10 май 2023 г. относно общата безопасност на продуктите, за изменение на Регламент (ЕС) № 1025/2012 на Европейския парламент и на Съвета и на Директива (ЕС) 2020/1828 на Европейския парламент и на Съвета, и за отмяна на Директива 2001/95/ЕО на Европейския парламент и на Съвета и на Директива 87/357/ЕИО на Съвета[footnoteRef:22], [22:  	ОВ L 135, 23.5.2023 г., стр. 1.] 

–	като взе предвид Регламент (ЕС) 2023/1114 на Европейския парламент и на Съвета от 31 май 2023 г. относно пазарите на криптоактиви и за изменение на регламенти (ЕС) № 1093/2010 и (ЕС) № 1095/2010 и на директиви 2013/36/ЕС и (ЕС) 2019/1937[footnoteRef:23], [23:  	ОВ L 150, 9.6.2023 г., стр. 40.] 

–	като взе предвид своята резолюция от 20 октомври 2020 г. относно правата върху интелектуалната собственост за разработването на технологии за изкуствен интелект (A9-0176/2020)[footnoteRef:24], [24:  	ОВ C 404, 6.10.2021 г., стр. 129.] 

–	като взе предвид съобщението на Комисията до Европейския парламент, Съвета, Европейския икономически и социален комитет и Комитета на регионите, озаглавено „За максимално оползотворяване на потенциала за иновации на ЕС — План за действие в областта на интелектуалната собственост в подкрепа на възстановяването и устойчивостта на ЕС“ (COM(2020)0760),
–	като взе предвид своята резолюция от 11 ноември 2021 г. относно плана за действие в областта на интелектуалната собственост в подкрепа на възстановяването и устойчивостта на ЕС[footnoteRef:25], [25:  	OВ C 205, 20.5.2022 г., стр. 26.] 

–	като взе предвид съобщението на Комисията от 11 юли 2023 г., озаглавено „Инициатива на ЕС относно Web 4.0 и виртуалните светове: начален старт на следващия технологичен преход“;
–	като взе предвид съобщението на Комисията от 11 май 2022 г., озаглавено „Цифрово десетилетие за децата и младежите: новата европейска стратегия за по-добър интернет за децата (BIK+)“ (COM (2022)0212),
–	като взе предвид член 54 от своя Правилник за дейността,
[bookmark: _GoBack]–	като взе предвид член 54 от своя Правилник за дейността (A9-0442/2023),
А.	като има предвид, че виртуалните светове все още не са широко възприети, въпреки че тяхното внедряване в редица случаи на употреба в различни сектори повиши общата осведоменост и привлече вниманието на публичните органи;
Б.	като има предвид, че е от съществено значение да продължаваме да насърчаваме и разработваме нови технологии, да признаваме потенциала им за промени в сфери като образованието, културата, здравеопазването, игрите и много други, като същевременно разглеждаме рисковете, до които тези нови технологии могат да доведат;
В.	като има предвид, че според експертите може да са необходими още между 10 и 15 години, преди виртуалните светове да достигнат пълния си потенциал, и че през следващите години тяхното развитие може да окаже значително въздействие върху цифровия пейзаж, като създаде както възможности, така и рискове, на които трябва да се обърне внимание;
Г.	като има предвид, че цифровият суверенитет е средство за насърчаване на идеята за европейско лидерство и стратегическа автономност и че е от ключово значение за гарантиране на способността на ЕС да изготвя и прилага законодателство в цифровата среда, като гарантира етични, устойчиви и ориентирани към човека виртуални светове и защитава основните права и ценности на ЕС;
Определения
1.	отбелязва, че понятията „метавселена“ и „виртуален свят“ понастоящем нямат консолидирани определения;
2.	във връзка с това приветства предложението, включено в съобщението на Комисията, за определение, съсредоточено върху основните характеристики на виртуалните светове, а именно: „виртуалните светове са устойчива, потапяща среда, основана на технологии, включително 3D и разширена реалност (XR), които дават възможност физическите и цифровите светове да се смесят в реално време за различни цели, например проектиране, симулации, сътрудничество, учене, социализиране, извършване на трансакции или предоставяне на развлечения“; отбелязва, че много от технологиите, наричани „виртуални светове“, съществуват от години; подчертава, че една бъдеща европейска стратегия следва да се основава на научни изследвания, научни доказателства и обществена значимост;
3.	подчертава, че за пълното развитие на екосистема от взаимосвързани виртуални светове е изключително важно да се насърчават стандартизацията и оперативната съвместимост;
Подходяща етична и правна рамка
4.	подчертава, че виртуалните светове, достъпни в ЕС, следва да спазват етичните ценности, принципите и основните права, залегнали в Хартата на основните права на Европейския съюз[footnoteRef:26] и съществуващото законодателство на ЕС, а именно в областта на неприкосновеността на личните данни, стандартите за сигурност и безопасност, споделянето на данни, модерирането на съдържание, борбата срещу тормоза и речта на омразата, киберсигурността, правата на работниците, защитата на потребителите и децата, изискванията за достъпност, зачитането на правата върху интелектуалната собственост, защитата на ноухау и търговски тайни, предотвратяването на злоупотребите и измамите онлайн и оспорваните и справедливите пазари; [26:  	OВ C 303, 14.12.2007 г., стр. 1.] 

5.	припомня, че виртуалните светове следва да се развиват и разгръщат в съответствие с общия принцип, че това, което е незаконно офлайн, следва да бъде незаконно онлайн, като се гарантира, че правата на хората, със силен акцент върху децата, като ползватели, потребители, работници, инвеститори, носители на права и творци изцяло се зачитат;
6.	отбелязва, че по-специално следните законодателни актове вече се прилагат към различни аспекти от виртуалните светове: Законодателен акт за цифровите услуги; Законодателен акт за цифровите пазари; Акт за управление на данните; Законодателен акт за данните; предложеният законодателен акт за ИИ; Общ регламент относно защитата на данните[footnoteRef:27] (ОРЗД); Регламент относно общата безопасност на продуктите; Директива за нелоялни търговски практики; Регламент относно пазарите на криптоактиви; Европейска цифрова идентичност; Директива за авторското право в цифровия единен пазар; Регламент за марките на Европейския съюз; Директива относно закрилата на търговски тайни; Европейски акт за достъпността; и Директива за достъпността на уебсайтовете; [27:  	Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (ОВ L 119, 4.5.2016 г., стр. 1).] 

7.	подчертава, че е важно редовно да се наблюдава спазването и да се гарантира ефективното прилагане на приложимите действащи правни инструменти; призовава Комисията да разработи насоки и най-добри практики в сътрудничество с различни заинтересовани страни, включително представители на гражданското общество и организациите за защита на потребителите, както и академичните среди, като изясни правните задължения и отговорности на всяка заинтересована страна, участваща във виртуални светове, например оператори на платформи, доставчици на услуги, разработчици и ползватели, в съответствие с приложимото право на ЕС;
8.	подчертава, че е от първостепенно значение Комисията да извършва редовни проверки за пригодност на приложимите действащи правни инструменти, а именно относно възможния преглед на Директивата за нелоялни търговски практики, Директивата за правата на потребителите[footnoteRef:28] и Директивата относно неравноправните клаузи в потребителските договори[footnoteRef:29], както и че всяко бъдещо законодателство относно виртуалните светове следва да избягва припокриване или несъответствия, като същевременно запълва пропуските, когато е необходимо; [28:  	Директива 2011/83/ЕС на Европейския парламент и на Съвета от 25 октомври 2011 г. относно правата на потребителите, за изменение на Директива 93/13/ЕИО на Съвета и Директива 1999/44/ЕО на Европейския парламент и на Съвета и за отмяна на Директива 85/577/ЕИО на Съвета и Директива 97/7/ЕО на Европейския парламент и на Съвета (ОВ L 304, 22.11.2011 г., стр. 64).]  [29:  	Директива 93/13/ЕИО на Съвета от 5 април 1993 г. относно неравноправните клаузи в потребителските договори (ОВ L 95, 21.4.1993 г., стр. 29).] 

9.	отбелязва, че въпреки това някои регулаторни въпроси вече са очевидни в областта на международното частно право, гражданското право и правото в областта на интелектуалната собственост, както е посочено в разделите по-долу;
10.	подчертава, че според неотдавнашни изследвания данните от датчиците на виртуалната реалност са също толкова еднозначно разпознаваеми, колкото сканирането на пръстови отпечатъци, и могат да се използват за получаване на задълбочена информация относно личността на ползвателя и за извеждане на заключения относно различни характеристики, например възраст, пол, доходи, етническа принадлежност, статут на лице с увреждане, настроения и емоции; счита, че това поражда съществени етични и правни опасения, по-специално във връзка с целевата поведенческа реклама, които следва да бъдат разгледани; подчертава, че част от преодоляването на тези етични опасения във връзка със събирането на огромни количества лични данни, включително чувствителни данни на ползвателите като биометрични и поведенчески данни, емоционални реакции и тактилна информация, означава да се гарантира, че ползвателите са уведомени за събирането на данни и че съгласието за събирането на такива данни се получава не само в момента на влизане във виртуалния свят, а за всеки случай на употреба в съответствие с принципите, установени в Общия регламент относно защитата на данните, като например тези, свързани с неприкосновеността на личния живот още при проектирането и ограничаването в рамките на целта;
11.	подчертава, че когато разпознаването на ползвателя не се изисква от правото на Съюза или националното право, именно за целите на установяване на отговорността, и е технически възможно и разумно, виртуалните светове следва да дават възможност за анонимно използване на услуги като начин за защита на неприкосновеността на личния живот и ефективно да предотвратяват неразрешеното разкриване на данни, кражбата на самоличност и други форми на злоупотреба с лични данни, събирани онлайн;
12.	във връзка с това отбелязва, че действията, предложени от Комисията в нейното съобщение, целящи повишаване на осведомеността, подобряване на цифровите умения и увеличаване на достъпа на ползвателите до ключови технологии, по-специално чрез улесняване на достъпа до инфраструктура за високоскоростен интернет и подходящо оборудване, са от решаващо значение за избягване на цифровото разделение и следва да се приложат възможно най-бързо, за да се насърчи приобщаващо и конкурентоспособно цифрово общество и да се гарантира, че никой не се пренебрегва в тези бързи технологични промени;
Международно частно право
13.	подчертава, че някои традиционни териториални принципи относно приложимото право и юрисдикция могат да се окажат неподходящи за виртуалните светове, чиято нетериториалност е възможна чрез използването на децентрализирани технологии като блоковата верига, и да породят проблеми, свързани с гарантирането на приложимостта на правото на ЕС и защитата на правата на потребителите и предприятията;
14.	отбелязва по-специално, че тъй като всички навсякъде по света имат достъп до виртуални светове, „мозаечният критерий“, установен от Съда на Европейския съюз, според който увреденото лице може да търси обезщетение в съдилищата на държавите, в които е настъпила поне част от вредата, може да не е валиден; припомня обаче, че Съдът е установил допълнителен критерий, според който увредените лица могат да предявяват искове за обезщетение пред съдилищата на държавата, в която се намират основните им интереси, и потвърждава, че би могло да се обмисли кодифицирането на този критерий в Регламент Брюксел I;
15.	отбелязва, че определението за „потребител“ в Регламент „Брюксел I“ понастоящем се основава на преки договорни отношения, които липсват например между емитента на незаменяем токен (NFT) и купувача, когато NFT се пуска на вторичен пазар; отбелязва, че следователно в случай на спор с емитента крайният купувач би бил лишен от юрисдикционното третиране, което Регламент „Брюксел I“ предоставя на потребителите;
16.	призовава Комисията да вземе предвид тези и други потенциално проблематични положения и да направи оценка на целесъобразността на съществуващите разпоредби на международното частно право, приложимо в ЕС, като предложи подходящи изменения, когато е необходимо, за да се гарантира, че гражданите и предприятията не трябва систематично да водят дела в чуждестранни съдилища или съгласно чуждестранни закони, за да упражнят своите права, като по този начин техните права съгласно регулаторната рамка на ЕС са напълно гарантирани и същевременно се взема предвид рискът от търсене на най-благоприятната правна система, по-специално от страна на дружества извън ЕС;
Гражданско право
17.	отбелязва, че броят и икономическото значение на търговските сделки в рамките на виртуалните светове се очаква да се увеличат през следващото десетилетие; подчертава в този контекст необходимостта да се гарантира, че доставчиците на виртуални стоки и услуги могат да бъдат идентифицирани и подведени под отговорност за всяка вреда, причинена от техните продукти;
18.	посочва опасенията, породени от рекламните техники, използвани при продажбата на т.нар. „виртуални недвижими имоти“, например сграда или парцел земя във виртуален свят, представлявани от NFT, тъй като ползвателите могат да бъдат подведени да счетат, че действително придобиват права на собственост, когато на практика получават единствено лиценз за използване на виртуалната „земя“; подчертава, че е важно да се гарантира, че приложимите условия са прозрачни, ясни, справедливи и лесно разбираеми, по-специално тъй като е доказано, че поради подробния и технически характер на приложимите общи условия потребителите често не ги прочитат;
19.	припомня, че правилата за отговорност следва да се прилагат изцяло за виртуалните светове, и подчертава, че е важно да се въведат ефективни мерки за предотвратяване и справяне с формите на вредно поведение, както и правото да се прилага в съответствие с основните права във виртуалните светове, включително, ако е целесъобразно и без да се засяга правото да се търси съдебна защита, установяване на механизми за докладване и за разрешаване на спорове;
20.	изразява загриженост, че използването на аватари и децентрализирани системи, например тези, основаващи се на технологията на блоковата верига, може да направи изключително трудно търсенето на отговорност от делинквентите; счита, че прилагането на ефективни системи за управление на самоличностите е от ключово значение, за да се даде възможност за правилното и своевременното им идентифициране и за борба с фалшивите самоличности, като се вземат предвид и особеностите, свързани с управлението на децентрализираните автономни организации и с колективната отговорност; във връзка с това приветства намерението на Комисията да проучи добавената стойност на евентуална правна рамка за децентрализираните автономни организации;
21.	припомня, че аватарите нямат правосубектност, така че всички въпроси, свързани с тяхната правоспособност, права, задължения и отговорности, трябва да бъдат разглеждани с позоваване на физическите или юридическите лица, които ги използват; счита, че тъй като виртуалните светове се развиват и стават по-сложни, следва да се разгледа дали е целесъобразно да се предостави специален правен статут на аватарите; счита, че самоличността на аватара или лицето зад аватара следва да може да се установява и че следва да бъде приложим принципът „познавай своя бизнес клиент“;
Право в областта на интелектуалната собственост
22.	подчертава, че законодателството на ЕС относно защитата на правата върху интелектуалната и индустриалната собственост, включително авторските права, марките, патентите, промишлените дизайни и търговските тайни, изцяло се прилага за виртуалните светове; въпреки това подчертава, че развитието на виртуални светове поставя нови предизвикателства, що се отнася до правоприлагането в сферата на интелектуалната собственост, идентифицирането на нарушителите и въпросите, свързани със стълкновителните норми относно приложимото право и юрисдикция;
23.	припомня, че операторите на платформи, доставчиците на услуги и ползвателите във виртуалните светове са задължени да зачитат изключителните права на носителите на права и правото им на справедливо възнаграждение; подчертава, че използването на съдържание, защитено с права върху интелектуалната собственост (ПИС), включително в цифрова форма в електронно издание, като например NFT, изисква разрешение чрез лицензиране или прехвърляне, освен ако не е обхванато от изключение или ограничение по отношение на защитата на ПИС (като например частно копие, образование, научно изследване, цитат, преглед, пародия или имитация); във връзка с това отново подчертава, че е важно доставчиците да гарантират прозрачност по отношение на обхвата на лицензиите, включително териториалните лицензии, за да се гарантира, че ползвателите са в състояние да определят какви видове употреба на защитено с ПИС съдържание във виртуалните светове са обхванати от лицензите, които притежават, и че създателите и носителите на права могат да получават точно и пълноценно докладване относно реалното използване на защитените произведения;
24.	приветства актуализацията, извършена с дванадесетото издание на Класификацията от Ница, която дава възможност за регистрация на търговски марки в класове, обхващащи тяхната употреба във виртуалните светове; призовава за проследяване отблизо на конкретното прилагане на тази класификация; при все това изразява загриженост относно използването на NFT, които се позовават на търговски марки без разрешението на техните собственици, и призовава да се прилагат ефективни мерки за справяне с тези и други случаи на нарушения; във връзка с това приветства предложението на Комисията за разработване на набор от инструменти за борба с фалшифицирането;
25.	признава приложимостта на правилата за отговорност, определени в Акта за цифровите услуги, и на специалния режим, установен в член 17 от Директивата относно авторското право, за да се обхване качването на генерирано от потребителите съдържание; счита обаче, че е необходимо допълнително да се изясни начинът, по който съществуващите правила следва да се прилагат за онлайн услугите за споделяне на съдържание, предоставящи съдържание във виртуални светове, и как да се гарантира спазването им;
26.	подчертава, че NFT не предоставят ПИС като такива върху цифровия актив, и сигнализира за необходимостта от допълнителна яснота и прозрачност, за да се избегнат измамите и честото объркване между правото на самия токен и правото на съответното защитено съдържание;
27.	отбелязва, че NFT и други базирани на блокови вериги предложения улесняват постоянната препродажба на активи въз основа на защитени с авторски права произведения чрез онлайн сделки, и счита, че е необходимо да се гарантира подходящо и пропорционално възнаграждение на авторите за всяка препродажба на такива активи; 
28.	припомня, че съгласно настоящите правила автономно генерираните от системи с ИИ произведения може да не отговарят на условията за защита на авторското право, понеже принципът на оригиналност е свързан с физическо лице, а понятието „интелектуално творение“ предполага личността на автора; припомня освен това разликата между творби на човека, подпомогнати от ИИ, и произведения, генерирани автономно от ИИ; припомня, че макар и настоящата рамка в областта на интелектуалната собственост да продължава да се прилага за създавани с помощта на ИИ творби, автономно генерираните от ИИ произведения създават нови регулаторни предизвикателства за защитата на правата върху интелектуалната собственост, като например въпроси относно собствеността, авторството и изобретателството, както и подходящото възнаграждение и въпросите, свързани с потенциалната пазарна концентрация; приветства ангажимента, определен в плана за действие за ИС, според който Комисията ще се ангажира в дискусии със заинтересовани страни относно начина за преодоляване на предизвикателствата, които пораждат създаваните с помощта на ИИ изобретения и творби; призовава Комисията да разгледа възможността за разширяване на обхвата на този диалог, за да обхване до голяма степен въпросите, свързани с ИИ, включително генеративния ИИ;
Достъпност и цифрова грамотност
29.	подчертава, че виртуалните светове може да предоставят възможности за предоставяне на обществени услуги от общ интерес за по-широка полза на гражданите; подчертава обаче, че включването и достъпността за всички ползватели в ЕС трябва да бъдат гарантирани както по отношение на разходите и използването на хардуера, така и по отношение на разбирането на софтуера; отбелязва, че достъпността е особено важна, когато става въпрос за това да се гарантира, че уязвимите групи от населението, например възрастните хора, хората с увреждания, децата и хората, живеещи в селски и отдалечени райони, придобиват основните цифрови умения, за да участват във виртуалните светове, и че тя следва да отчита аспекти като географско местоположение, пол, равнище на образование и социално-икономически произход;
30.	добавя в този контекст, че цифровата грамотност е от изключително значение, за да се гарантират безопасното и социално изгодно възприемане и информираното и отговорно използване на виртуалните светове, да се избегнат зависимостта сред ползвателите, предубежденията и дискриминационните практики, да се преодолеят дезинформацията, манипулацията и злоупотребата във виртуалната среда, както и да се насърчава демократичният контрол;
31.	подчертава необходимостта от въвеждане на ефективни образователни мерки, за да се гарантира широка грамотност във връзка с виртуалния свят сред гражданите и да се повиши квалификацията на специалистите в различни сфери, а именно учителите, както и да се насърчи и стимулира развитието на европейските таланти и технологии, като същевременно се привлекат повече хора, включително повече жени, в науките, технологиите, инженерството и математиката;
32.	препоръчва „наборът от инструменти за виртуалните светове“, предназначен за широката общественост, както е посочено в съобщението на Комисията, да бъде доразвит в съответствие с препоръките на гражданския панел, за да се помогне на гражданите да разберат по-добре как да управляват виртуалната си идентичност, виртуалните си творения, виртуалните си активи и данните си, а също и за да се допринесе за всеобхватна стратегия на ЕС за виртуалните светове, която е устойчива и същевременно ориентирана към човека;
33.	приветства, както беше отбелязано от Комисията, положителния принос на общността на ЕС с отворен код за разработването на ключови характеристики на виртуалните светове, например във връзка с използването на технологията на децентрализирания регистър и други технологии, необходими за автентичността, управлението и сигурността на виртуалните обекти и самоличности;
°
°	°
34.	възлага на своя председател да предаде настоящата резолюция на Съвета и на Комисията.

